b'\n_START_ARTICLE_\nEZ-Link\n_START_PARAGRAPH_\nKad\xc2\xa0EZ-Link\xc2\xa0ialah\xc2\xa0kad pintar tanpa sentuh\xc2\xa0berasaskan teknologi kad pintar\xc2\xa0Sony FeliCa\xc2\xa0dan ia digunakan untuk membuat pembayaran bagi tambang pengangkutan awam di Singapura;\xc2\xa0dengan penggunaan terhad dalam pembayaran kecil sektor runcit. Didirikan pada tahun 2001, ia telah dipromosikan sebagai cara untuk menaiki\xc2\xa0bas\xc2\xa0dengan lebih cepat. Ia memonopoli pembayaran tambang pengangkutan awam di Singapura sehingga September 2009, apabila kad NETS\xc2\xa0FlashPay, yang mempunyai monopoli bagi pembayaran tol\xc2\xa0Bayaran Elektronik Jalan Raya (ERP) memasuki pasaran untuk pembayaran pengangkutan (dan sebaliknya). Kad\xc2\xa0EZ-Link dijual, diedarkan dan diuruskan oleh EZ-Link Pte. Ltd, satu anak syarikat dibawah Penguasa Pengangkutan Darat\xc2\xa0Singapura. Pada bulan September 2009, kad CEPAS EZ-Link menggantikan kad EZ-Link yang asal.'